ལ་གྱིས་དྲག་ཏུ་བསྣུན་ཞིང་། ཞབས་ཀྱིས་བརྡུང་
འཇིག་རྟེན་གཡོ་ཞིང་འགུལ་བར་མཛད་མ། ཁྲོ་གཉཱེར་ཁྲོས་པའི་ཉམས་ཅན་མཛད་དེ་ཡི་
ང་བས་
གེ་ཧཱུྃ་གི་སྒྲ་སྒྲོགས་པའི་འོད་ཟེར་རྡོ་རྗེ་མེའི་ཆར་དང་བཅས་པས་ས་འོག་རིམ་པ་བདུན་
པོ་ཡན་གྱི་དམ་འགོང་རྒྱ་འདྲེ་སོགས་གདུག་ཅན་རྣམས་ཀྱི་སྙིང་དང་མགོ་བོ་འགེམས་ཏེ་
འཐོར་ནས་ཆོས་ཉིད་ཀྱི་ངང་དུ་བརྒྱལ་བར་མཛད་མའོ། །རིམ་པ་བདུན་ནི་ས་འདིའི་འོག་
ཏུ་ཐོག་ཕུབ་རིམ་པ་བདུན་ལྟར་མི་མ་ཡིན་གྱི་ཡུལ། གཞི་དང༌། ལྷག་པའི་གཞི་དང༌།
གཞི་མེད་པ་དང༌། གཞི་ཉིད་དང༌། བཅུད་ཀྱི་གཞི་དང༌། གཞི་བཟང་པོ་དང་། དག་པའི་
གཞི་རྣམས་སོ། །དོན་ལ་མཐིལ་གཉིས་ནི་དབྱིངས་རིག་ཟུང་འཇུག་གི་ལམ་གནད་དུ་
བསྣུན་པས་རིམ་པ་བདུན་ནི། བག་ཉལ་བདུན་ནམ། ཚོགས་བདུན་ཡུལ་བཅས་རྩད་ནས་
བཅོམ་པའོ། །
བཅོ་ལྔ་པ་སྡིག་སྒྲིབ་ཞི་བར་མཛད་མ་རབ་ཏུ་ཞི་མ་ནི། ཕྱག་འཚལ་གང་ལ་ན།
་ཏུ་ཞི་མ་ཟླ་བ་ཆུ་ཤེལ་ལྟར་དཀར་ལ་ཨུཏ྄ལར་གནས་སྤྱི་བླུགས་འཛིན་པ་དེའང་
འབྲས་བུ་སྡུག་བསྔལ་མེད་པས་བདེ་མ། རྒྱུ་མི་དགེ་བ་སྤང་བས་དགེ་མ། སྤང་བྱ་ཉོན་
མོངས་ཟད་པས་ཞི་མ། སྒྲིབ་གཉིས་ཀྱི་མྱ་ངན་ལས་འདས་པ་ཞི་བ་མཆོག་གི་དབྱིངས་
ལ་རྟག་ཏུ་གཞོལ་བ་དེའི་སྤྱོད་ཡུལ་ཅན་ཉིད་དུ་གྱུར་མ། གསུངས་རིགས་སྔགས་འཇུག་
ཏུ་སྭཱཧཱ་དང༌། མགོ་བོར་ཨོཾ་དང་བཅས་ཡི་གེ་ཉེར་གསུམ་མམ་བཅོ་བརྒྱད་དང་ཡང་དགྭ་
ལྡན༵་པ༵་ཆོ་ག་བཞིན་བཟླས་པའི་མཐུ་དང་ཐུགས་རྗེའི་སྟོབས་ཀྱིས་ངན་སོང་དུ་ལྟུང་བའི་
1,7 3

གངས་ཅན་རིག་བཅུད་ལས། རག་མགོ་ལ་སྐའི་གསུང་འབུམ། ༼༽
ག་
:
ཆེན་པོ་སྟེ་མཚམས་ མེད་ ལྔ་ལ་སོགས་པ་འབྲས་བུ་སྡུག་བསྔལ་ ཆེན་པོ་ རྩད་
ནས་འཇོམ་པར་མཛད་པའི་བདག་ཉིད་མ་དེ་ལའོ། །ངེས་དོན་དུ་བདེ་མ་སོགས་སོར་
རྟོགས་མེ་ལོང་མཉམ་ཉིད་ཆོས་དབྱིངས་བྱ་གྲུབ་སྟེ་ཡེ་ཤེས་ལྔ་དང་ཡང་སྦྱར་རོ།
བཅུ་དྲུག་པ་དགྲ་དང་བྱད་མའི་རིགས་སྔགས་སྟོབས་གཞོམ་ན། ཕྱག་འཚལ་ཡུལ་
སྒྲོལ་མ་འབར་བའི་འོད་ཅན་སྐུ་མདོག་བསྐལ་པའི་མེ་ལྟར་དམར་བ་ཨུཏྤལ་ལར་གནས་
རྒྱ་གྲམ་འཛིན་པ། སྔགས་དང་བདེན་ཚིག་གྲུབ་པའི་དྲང་སྲོང་གྲུབ་པའི་རིག་འཛིན་ཚོགས་
།
ཀྱིས་ཀུན་ནས་བསྐོར་བ་དེ་དག་ཐུགས་ཏིང་ངེ་འཛིན་རབ་ཏུ་དགའ་བ་དང་ལྡན་པ། འོད་
ཟེར་འཕྲོས་པས་ནག་པོའི་རྩ་ལག་དགྲ་ཡི་ལུས་ནི་རབ་ཏུ་འགེམས་ཤིང༌། བྱད་མའི་མཐུ་
སྟོབས་ངག་ནུས་རྩད་ནས་བཤིགས་ཏེ། རང་ཉིད་དྲང་སྲོང་ངག་ལ་དབང་ཐོབ་པར་བྱེད་པ།
ཨོཾ་ཏཱ་རེ་སོགས་ཡི་གེ་བཅུ་པའི་ངག་དེ་ནི་བཀོད་པའི་རིག་པ་རིགས་སྔགས་ཁྲོ་མོའི་
ཐུགས་ཀར་ཧཱུཾ་ལས་བྱུང་བའི་འོད་ཟེར་གྱིས་གདུལ་བྱའི་ཕྱི་ནང་གི་བར་ཆད་ཐམས་ཅད་
སྒྲོལ་མ་ཉིད་མའོ། །ངེས་དོན་དུ་དགྲ་ཞེས་མ་དག་སྣང་བའི་ལུས་བཅོམ་ནས་ཡི་གེ་མི་
འགྱུར་བདེ་བ་ཆེན་པོའི་སྐུ་སྟོབས་བཅུའི་བདག་ཉིད་རིག་པ་རྒྱལ་བའི་ཡུམ་གྱི་སྐུ་གྲུབ་
པའོ། །
བཅུ་བདུན་པ་དགྲ་ཇག་ཆོམ་རྐུན་དང་རྔོན་པའི་ཁ་འཆིང་བ་ཕྱག་འཚལ་ཡུལ་སྒྲོལ་
མ་དཔག་མེད་གནོན་མ་དམར་སེར་གུར་གུམ་མདོག་ཅན་ཨུཏྤལ་ལར་གནས་མཆོད་རྟེན་
འཛིན་པ་ཏུ་རེ་ཞེས་མྱུར་མའི་ཞབས་མཐིལ་ནཱི་ས་ལ་གདབ་པ་དང༌། ཐུགས་ཀའི་ཧཱུཾ་ལས་
འོད་ཟེར་ཧཱུཾ་ཧི་རྣམ་པའི་ས་བོན་ཚོགས་འཁྲུགས་པས་སྟོང་གསུམ་ཕ་རོལ་ན་གནས་པའི་
ལྷ་ཆེན་པོ་རྣམས་ཀྱི་གནས། རི་རབ་མནྡ་ར་དང་འབིགས་བྱེད་དང་བཅས་པའི་འདོད་
གཟུགས་གཟུགས་མེད་དམ་ས་འོག་ས་སྟེང་ས་བླ་སྟེ་འཇིག་རྟེན་གསུམ་རྣམས་གཡོ་ཞིང་
ལྡེག་པའི་དྲག་ཤུལ་སྟོབས་ཀྱིས་དགྲ་རྐུན་བཤན་པ་སོགས་ཞབས་ཀྱིས་མནན་ཏེ་སེམས་
474

སྒྲོལ་མ་ཕྱག་འཚལ་ཉེར་གཅིག་རྒྱུད་ཀྱི་འགྲེལ་ཆུང་ཕན་བདེའི་གཏེར་བུམ་མཆོག་སྦྱིན།
ཅན་བདེ་བ་ཉིད་ལ་འགོད་པར་མཛད་མ༵་ལའོ། །ངེས་དོན་འཇིག་རྟེན་གསུམ་གཡོ་བ་སྒོ་
གསུམ་དག་པར་ཤར་བའོ། །
བཅོ་བརྒྱད་པ་དུག་རིགས་ཞི་ཞིང་སྲུང་བ་ལ། ཕྱག་འཚལ་ཡུལ། སྒྲོལ་མ་རྨ་བྱ་
ཆེན་མོ་ཟླ་བ་ལྟར་དཀར་བ་ཨུཏྤལ་ལར་གནས་ལྷ་ཡི་ཡུལ་གྱི་བདུད་རྩིའི་མཚོ་ཡི་རྣམ་
པའི་རི་དྭགས་རྟགས་ཅན་ཟླ་བའི་དཀྱིལ་འཁོར་ཉ་གང་བ་ཕྱག་གཡོན་ན་བསྣམས་པའི་
སྒྲོལ་མ༵་ལས་འོད་ཟེར་འཕྲོས་པ་དང། ཨོཾ་ཏཱ་རེ་ཏུཏྟཱ་རེ་ཏུ་རེ་སརྦ་བི་ཥ་ཏཱ་ར་ཕཊ་སྭཱཧཱ།
ཞེས་ཏྭ་རྭ་གཉིས་བརྗོད་པ་དང་ཕཊཱ་ཀྱི་ཡི་གེས་བརྟན་གཡོའི་དུག་རྣམས་ལྷག་མ་མ་
ལུས་པར་ནི་སེལ་བར་མཛད་མ་ལའོ། །སྤྱིར་འགལ་རྐྱེན་ཐམས་ཅད་དུག་ལ་བརྟེན་པས་
བརྟན་གཡོའི་དུག་གི་རྒྱུ་ནི་ཉོན་མོངས་པ་ཡིན་པས་རིག་པ་ཆོས་ཉིད་ཀྱི་བདེན་པའི་སྨན་
གྱིས་སེམས་ཅན་ཁམས་ཀྱི་དུག་ཐམས་ཅད་གཞི་མེད་དུ་དག་པར་བྱེད་པའོ། །
བཅུ་དགུ་པ་རྩོད་དང་རྨི་ལམ་ངན་པ་སེལ་བ་ལ་ཕྱག་འཚལ་ཡུལ། རྗེ་བཙུན་མི་
ཕམ་རྒྱལ་མོ་དཀར་མོ་གདུགས་དཀར་པོ་འཛིན་པ་དེ་ནི་འདོད་གཟུགས་ཀྱི་ལྷའི་ཚོགས་
རྣམས་ཀྱི་རྒྱལ་པོ་བརྒྱ་བྱིན་དང་ཚངས་པ་སོགས་དང་། ལྷ་ཕལ་པ་དང་འཇིག་རྟེན་དུ་ཕན་
གནོད་བྱེད་པ། རི་ཡི་ལྷ་དང་། ཤིང་དང་ཆུའི་ལྷ་དང༌། མིའམ་ཅི་ལྗོན་པ་ལ་སོགས་གཙུག་
གིས་ཁྱོད་ཞབས་བརྟེན་པ་ཡིན་ལ། སྤྱིར་འཕགས་མ་འདིས་ཀུན་ནས་བྱིན་གྱིས་རླབས་
པའི་སྔགས་དང་ཕྱག་རྒྱ་སྒོམ་པའི་གོ་ཆས་རྩོད་དང་རྨི་ངན་སེལ་ཞིང་ཁྱད་པར་སྐུ་ལས་སྣ་
ཚོགས་རྡོ་རྗེའི་ཚྭ་ཚྭ་འཕྲོས་པས་ཆོས་དང་སྲིད་ལ་རྒོལ་བ་ངན་པའི་རྩོད་པ་ཕ་རོལ་དེའི་
ངག་གི་ནུས་པ་བཅོམ་པ་དང༌། བླ་མ་ལྷར་འདུད་ཕྱིར་ཡེ་ཤེས་མཐོང་བ་སྤྱི་བོར་བྱང་
སེམས་བརྟན་ཕྱིར་དབུ་རྒྱན། བླ་མ་སྨད་པ་དགག་ཕྱིར་སྙན་ཆ། དཔུང་རྒྱན། ཕྱག་
གདུབ། ཞབས་གདུབ། དེ་དྲུག་སྲོག་ཆགས་གསོད་པ་སྤང་ཕྱིར་རོ། །མཚན་རྟོག་སྐྱོབས་པའི་སྔགས་མི་བརྗེད་
ཕྱིར་མགུལ་ཆུ། ཕྱག་རྒྱས་བྱང་སེམས་འཆིང་ཕྱིར་སྐ་རག །པ་ཏིའི་སྨད་དཀྲིས་ཏེ་རྒྱན་བརྒྱད། གྭོ་

གངས་ཅན་རིག་བཅུད་ལས།
རག་མགོ་སྤྲུལ་སྐའི་གསུང་འབུམ། ༼༣༽
ཆ་དགའ་བ་སྟེ་གོ་ཆ་བཟང་པོ་ལྟར་བརྗིད་པའི་སྟོབས་ཀྱིས་ཕས་རྒོལ་རྩོད་པ་དང་རྩ་རླུང་
ཐིག་ལེ་འཁྲུགས་པ་ལས་བྱུང་བའི་རྨི་ལམ་ངན་པ་ཐམས་ཅད་སེལ་བར་མཛད་མ༵་ལའོ། །
ནང་ལྟར་ན་ལས་རླུང་དབུ་མར་འདུད་པས། སྟོང་ཉིད་གོ་ཆས་ཐ་མལ་འཁྲུལ་སྣང་གི་རྩོད་
དང་རྨི་ལམ་ངན་པ་སེལ་བའོ། །
ཉི་ཤུ་པ་རིམ་ནད་སེལ་བ་ཕྱག་འཚལ་ཡུལ། ལྷ་མོ་རི་ཁྲོད་མ་དམར་སེར་ཕྱག་ན་
ཨུཏྤལར་བདུད་རྩིའི་ཟ་མ་ཏོག་བསྣམས་པ། ཉི་མ་ཟླ་བ་རྒྱས་པའི་སྤྱན་གཉིས་པོའི་གཡས་
ཉི་མ་ལས་རབ་ཏུ་འབར་བའི་འོད་ཟེར་གྱིས་ནད་བདག་ཐམས་ཅད་རྩ་སྤུར་མེས་བཞིན་
ཚར་བཅད། ཟླ་བ་ལས་བདུད་རྩིའི་རྒྱུན་རབ་ཏུ་གསལ་བ་བྱུང་བས་ནད་རིམ་རྒྱུ་འབྲས་
བཅས་གསོ་བར་མཛད་མ་ཧཱ་ར་གཉིས་བརྗོད་ཏུཏྟཱ་ར་ཡིས་ཞེས། ཨོཾ་ཏཱ་རེ་ཏུཏྟཱ་རེ་ཏུ་རེ་ན་
མ་ཏཱ་རེ་མ་ནོཧཱ་ར་ཧཱུྃ་ཧཱ་ར་སྭཱཧཱ༔ ཞེས་པའི་རིགས་སྔགས་ཀྱིས་ཤིན་ཏུ་དྲག་པོའི་རིམ་ནད་
གསོ་བར་དཀའ་བ་རྣམས་ཀྱང་སེལ་བར་མཛད་མ། དོན་དམ་པར་དབྱིངས་ཡུམ་ཤེས་
རབ་ཕར་ཕྱིན་རྟོགས་ན་ཤིན་ཏུ་དྲག་པོའི་ཉོན་མོངས་པའི་རིམ་ནད་རྒྱུ་འབྲས་བཅས་གསོ་
བ་ཡིན་ནོ། །
ཉེར་གཅིག་པ་ནད་པའི་བླ་ཚེ་བསླུ་བ་ལ་ཕྱག་འཚུལ་གང་ལ་ན། ལྷ་མོ་འོད་ཟེར་
ཅན་མ་སྐུ་མདོག་དཀར་མོ་ཕྱག་གཡས་མཆོག་སྦྱིན། གཡོན་སྐྱབས་སྦྱིན་རྒྱས་ཨུཏྤ་ལར་
གནས་བཀྲ་ཤིས་གསེར་ཉ་འཛིན་པ་སྐུ་གསུང་ཐུགས་ཀྱི་གནས་གསུམ་དུ་དེ་ཉིད་གསུམ་
ལ་ཏེ་ༀ་ཨཱཿཧཱུྃ་གི་ཡི་གེ་གསུམ་བཀོད་པ་བར་ཆད་སྲུང་བའི་མཆོག་ཏུ་འགྱུར་བ་དང༌།
དེའི་འོད་ཟེར་སྒོ་གསུམ་ལ་ཉེ་བར་འཚེ་བའི་ཕྱི་གཟུགས་ཅན་གཟུགས་མེད་ཀྱི་བར་ཆད།
ནང་ན་ཚ་འབྱུང་འཁྲུགས། གསང་བ་གཟུང་འཛིན་ཉོན་མོངས་ཐམས་ཅད་ལྷག་མེད་ཞི་
བའི་མཐུ་དང་ཡང་དག་པར་ལྡན་མ། ཁྱད་པར་ཡི་གེ་གསུམ་ལས་སྤོས་པའི་འོད་ཀྱིས་
གདོན་དང་རོ་ལང་གནོད་སྦྱིན་ཚོགས་རྣམས་ཀྱིས་ནད་པའི་བླ་ཚེ་བརྐུས་པ་རྣམས་སྐད་
476

སྒྲོལ་མ་ཕྱག་འཚལ་ཉེར་གཅིག་རྒྱུད་ཀྱི་འགྲེལ་ཆུང་ཕན་བདེའི་གཏེར་བུམ་མཆོག་སྦྱིན།
ཅིག་གིས་བཀུགས་ནས་གདོན་གྱི་བསམ་སྦྱོར་ངན་པ་རྣམས་འཇོམ༵་པར་མཛད་པ། ཏུ་རེ་
ཐུགས་ཤིན་ཏུ་མྱུར་ཞིང་རབ་ཏུ་བརྩེ་བའི་མཆོག་གི་བདག་ཉིད་མ་དེ་ལའོ། །
དོན་དམ་ པར་ སྟོང་ མཚན་ སྨོན་པ་མེད་ པའམ་ངོ་ རང་ ཐུགས་ རྗེའི་དེ་ཁོ་ན་ཉིད་
གསུམ་ལ་གདུལ་བྱའི་སེམས་བཀོད་པས། སྒྲིབ་པ་ཐམས་ཅད་ཞི་བའི་མཐུ་དང་ཡང་དག་
པ་ལྡན་པ། མཐར་ཐུག་སྐུ་གསུང་ཐུགས་རྡོ་རྗེ་གསུམ་ནི་ཆོས་ཀུན་གྱི་རང་བཞིན་གདོད་
ནས་དག་ཕྱིར་རྡོ་རྗེ་གསུམ་དབྱེར་མེད་པའི་དབྱིངས་ལ་མཉམ་པར་བཞག་པས། གདོན་
སྡུག་བསྔལ། རོ་ལངས་ལས། གནོད་སྦྱིན་ཉོན་མོངས་པ་རྣམས་མྱུར་དུ་བཅོམ་ནས་རབ་
བདེ་ཆེན་ལྷན་གཅིག་སྐྱེས་པའི་ཡེ་ཤེས་ཉིད་ཐོབ་པར་བྱེད་པའོ། །གཞུང་གི་དོན་བསྡུ་ན་
རྩྭ་བའི་སྔགས་ཀྱི་དོན་དང་སྤེལ་བའི་བསྟོད་པ་འདི་དང་ཕྱག་འཚལ་བའི་ཚིག་བཅད་
ཉེར་གཅིག་གིས་རྣམ་འགྱུར་ལྷ་མོ་ཉི་ཤུ་རྩྭ་གཅིག་བསྟན་པའོ། །ཞེས་སོ། །
ཕན་ཡོན་བསྟན་པ་ནི། ལྷ་མོ་སྒྲོལ་མ་ལ་གུས་པ་ཡང་དག་དང་ལྡན་པ༷། ལེགས་
ཉེས་འབྱེད་པའི་བློ་གྲོས་དང་ལྡན་པ་གང༵་གིས་རབ་ཏུ་དད་པས་བསྟོད་པ་བརྗོད་ཅིང་
སྲོད་དང་ཐོ་རངས་ལྡང་བར་ཡང་བར་བྱས་ནས་ཡོན་ཏན་ཡིད་ལ་དྲན་པས་འཇིགས་པ་
བཅུ་དྲུག་སོགས་ལས་སྐྱོབས་ཏེ་མི་འཇིགས་པའི་གནས་ཕུན་སུམ་ཚོགས་པ་ཐམས་ཅད་
རབ་ཏུ་སྟེར་བ་སྟེ་ཚེ་འདིའི་ཉེར་འཚེ་ཞི་ཕྱིར་སྲོད་ལ་དྲག་མོ་དང༌། ངན་འགྲོར་སྐྱོབ་ཕྱིར་
ཐོ་རངས་ཞི་བ་སྒོམ་ནས་བསྟོད་པའང་གསུངས། ངན་སོང་གི་རྒྱུ་སྡིག་པ་ཐམས་ཅད་རབ་
ཏུ་ཞི་སྟེ་བྱང་པར་བྱེད་པ། འབྲས་བུ་ངན་འགྲོའི་སྡུག་བསྔལ་ཐམས་ཅད་འཇོམ་པ་ཉིད་
མཛད་དོ། །འཕགས་མ་ཉིད་དང་ལྷན་ཅིག་གཤེགས་ཤིང་བཞུགས་པའི་རྒྱལ་བ་བྱེ་བ་ཕྲག་
བདུན་རྣམས་ཀྱིས་སྒྲུབ་པ་པོ་དེ་ལ་མྱུར་དུ་བྱིན་གྱིས་བརླབས་ཅིང་དབང་ནི་བསྐུར་བར
འགྱུར་ལ། ཚེ་འདི་ལ་ཡང་གནས་ལུས་འཁོར་དང་ལོངས་སྤྱོད་ལུང་རྟོགས་ཡོན་ཏན་ཆེ་
བའི་བདེ་བ་ཐོབ་ཅིང་། ས་ལམ་མྱུར་དུ་བསྐྲོད་དེ་སངས་རྒྱས་གོ་འཕང་མཐར་ཐུག་པ་
477

གངས་ཅན་རིག་
༼ཝཾ༽
རག་མགོ་སྤྲལ་སྐའི་གསུང་འབུམ།
པ༵འམ།
དང༌།
ལ༑
དེར་མྱུར་དུ་འགྲོ་བ་ཡིན་ལ། གནས་སྐབས་སུ་ཡང་སྒྲུབ་པ་པོ་དེ་ཡི་དུག་ནི་དྲག་པོ་ཆེན་
པོ་ནད་དང་ སྡུག་ བསྔལ་དྲག་ པོ་བྱེད་ པ་ བཙན་ དུག་ སོགས་ བརྟན་ པ་ སྣོད་ ལ་ གནས་
གཞན་ཡང་གཡོ་བ་བཅུད་ཀྱི་འགྲོ་བ་ལ་ཡོད་པ་རྭ་དང་མཆེ་བའི་དུག་སོགས་
འབྱུང་པོ་གདུག་ཅན་མཐོང་རེག་བསམ་པའི་དུག་ཅན་སོགས་སྐྱོབས་ཅིང་། དུག་
རིགས་ཟོས་པ་དང་ནི་འཐུང་པ་ཉིད་ཀྱང་ལྷ་སྔགས་དྲན་པས་རབ་ཏུ་སེལ་བ་ཉིད་ཐོབ་
གདོན་གྱི་གནོད་པ་དང་རིམ་ནད་དྲག་པོས་བཏབ་པ་དང༌། ཕྱི་ནང་དུག་གིས་
གཟིར་བའི་སྡུག་བསྔལ་ཚོགས་ནི་རྣམ་པར་སྤོང་བ་སྟེ་བདེ་བླག་ཏུ་སེལ་ཞིང་།
སེམས་
ཅན་རང་ལས་གཞན་པ༵་རྣམས་ཀྱི་དོན་དུ་བསྟོད་པ་ལའང་ཕན་ཡོན་དེ་ལྟ་བུ་འབྱུང་ངོ་། །
གཉིས་ནི་ཉིན་མཚན་གཉིས་དང༌། གསུམ་ནི་ཉིན་ལན་གསུམ་མཚན་ལན་གསུམ་
དུ་བསྟོད་པ་འདི་ལན་བདུན་བདུན་དུ་མངོན་པར་བརྗོད་ན་དང༌། གཞན་ཡང་མཎྜལ་བཞི་
པའི་ཆོ་ག་བྱ་ཚུལ་ཡང་བསྟན་པར་རྒྱ་བོད་ཀྱི་རྡོ་རྗེ་འཛིན་པ་རྣམས་ཀྱིས་བཞེད་ལ། དེ་
ལྟར་བསྟོད་པས་རིགས་དང་ཆོས་བརྒྱུད་འཛིན་པའི་བུ་འདོད་པ་རྣམས་ཀྱིས་ནི་བུ་དང་
སློབ་མ་ཐོབ་པར་འགྱུར་ཞིང་། འདི་ཕྱིའི་བདེ་བ་སྒྲུབ་སླད་ནོར་འདོད་པས་ནི་ནོར་དང་
ལོངས་སྤྱོད་ཕུན་སུམ་ཚོགས་པ་རྣམས་བདེ་བླག་ཉིད་དུ་ཐོབ་པ་སོགས་ལས་དང་དངོས་
གྲུབ་གནས་སྐབས་དང་མཐར་ཐུག་གི་འདོད་པ་ཐམས་ཅད་ཐོབ་པར་འགྱུར་ཞིང་། མི་
མཐུན་ཕྱོགས་ཀྱི་བགེགས་དང་བར་གཅོད་རྣམས་གསར་དུ་འབྱུང་བ་མེད༵་ཅིང་། སྔར་
བྱུང་ཟིན་ཡང་རྗེ་བཙུན་མའི་ཐུགས་རྗེས་སྐབས་གང་ཡིན་གྱི་ནུས་པ་སོ་སོར་ལྷག་མེད་དུ་
འཇོམ་པར་འགྱུར་ཏེ། དོན་ཐམས་ཅད་ཡོངས་སུ་འགྲུབ་པར་འགྱུར་བས་བློ་ལྡན་རྣམས་
ཀྱིས་ཚུལ་འདིར་སྤྲོ་བར་བྱའོ། །
བསྟོད་པ་ཉེར་གཅིག་མོས་བློས་བཀྲལ་བའི་དགེས། །བར་ཆད་ཀུན་ཞི་དངོས་གྲུབ་
རྒྱ་མཚོས་འབྱོར། །མི་འགྱུར་བདེས་འཁྱུད་རྣམ་ཀུན་མཆོག་ལྡན་ཞལ། །མྱུར་མཇལ་མངོན་
478

སྒྲོལ་མ་ཕྱག་འཚལ་ཉེར་གཅིག་རྒྱུད་ཀྱི་འགྲེལ་ཆུང་ཕན་བདེའི་གཏེར་བུམ་མཆོག་སྦྱིན།
པར་སངས་རྒྱས་བཀྲ་ཤིས་ཤོག །ཅེས་པའང༌། ཀློང་ཆེན་སྙིང་ཐིག་ཡུམ་བཀའ་མཁའ་
འགྲོའི་ནང་སྒྲུབ་བདེ་ཆེན་གཏེར་བུམ་དང་མཐུན་པར་རྗེ་བཙུན་སྒྲོལ་མགོན་ཞབས་དང༌།
རྗེ་དགེ་འདུན་རྒྱ་མཚོའི་འགྲེལ་པ་ལ་གཞི་བྱས་གཞུང་འདི་དང་མཐུན་ཕྱོགས་ཚིག་ཟུར་
ཅུང་ཟད་ཀྱིས་ཀྱང་བརྒྱན་ཏེ། དམར་ཕྱོགས་མཁའ་འགྲོ་འདུ་བའི་དུས་མཆོད་སྐབས་དགེ་
དགེའོ།། །།
སློང་རྨོངས་པ་ཐུབ་བསྟན་བཤད་སྒྲུབ་རྒྱ་མཚོས་དབེན་རིར་གྲུབ་པར་སྦྱར་བ་རྣམ་ཀུན་
དགེ་ཞིང་བཀྲ་ཤིས་པའི་སྣང་བ་ཆེན་པོས་ཡོངས་སུ་ཁྱབ་པར་གྱུར་ཅིག །དགེའོ། །དགེའོ། །
479

གངས་ཅན་རིག་བཅུད་ལས། རག་མགོ་སྤྲུ